Venstrefløjen fortsætter karrieren i HF Mors.

AaB og Nicolai Larsens veje skilles således i fred og fordragelighed efter en positiv dialog. - Vi er blevet enige med Nicolai om at opsige samarbejdet pr. dags dato. Nicolai har gjort det godt for AaB i sin tid i klubben, men da vi også råder over spillere som Kenneth Olsen, Rasmus Skram og Rasmus Wremer på venstre fløj-pladsen er det kun blevet til begrænset spilletid, udtaler sportsdirektør Jan Larsen. - Derfor er vi sammen med Nicolai blevet enige om at lade ham finde en ny klub og vi kan kun ønske ham al mulig held og lykke fremover, lyder det videre fra Jan Larsen. Nicolai Larsen er i AaB noteret for 38 kampe og 32 mål.